**रामवृक्ष बेनीपुरी (बालगोबिन भगत)**

1. बालगोबिन के गीतों में कैसा भाव व्यक्त होता था?  
(a) प्रभु-मिलन का  
(b) देशभक्ति का  
(c) वियोग का  
(d) इनमें से कोई नहीं  
2.बालगोबिन के गीतों को सुनकर वहाँ उपस्थित सभी लोग क्या करते थे?  
(a) उठकर चले जाते थे  
(b) झूम उठते थे  
(c) साथ में गाने लगते थे  
(d) इनमें से कोई नही  
3.भगत जी की बहू उन्हें छोड़कर क्यों नहीं जाना चाहती थी?  
(a) सामाजिक मर्यादा के कारण  
(b) संपत्ति के लोभ में  
(c) पति से प्यार होने के कारण  
(d) ससुर की चिंता के कारण

4. बालगोबिन का व्यवसाय क्या था?  
(a) खेती  
(b) दुकानदारी  
(c) पुस्तक-विक्रेता  
(d) इनमें से कोई नहीं

5. भगत जी भजन गाते समय क्या बजाया करते थे?  
(a) ढोल  
(b) ढपली  
(c) गिटार  
(d) खंजड़ी

6.भादो की रात कैसी होती है?  
(a) चाँदनी  
(b) अँधेरी  
(c) सुस्त  
(d) उजली

1. **निम्नलिखित गद्यांशों को पढ़िए और नीचे दिये गए प्रश्नों के उत्तर लिखिए-**  
   बालगोबिन भगत की संगीत-साधना का चरम उत्कर्ष उस दिन देखा गया, जिस दिन उनका बेटा मरा। इकलौता बेटा था वह ! कुछ सुस्त और बोदा-सा था, किन्तु इसी कारण बालगोबिन भगत उसे और भी मानते। उनकी समझ में ऐसे आदमियों पर ही ज्यादा नजर रखनी चाहिए या प्यार करना चाहिए, क्योंकि ये निगरानी और मुहब्बत के ज्यादा हकदार होते हैं। बड़ी साध से उसकी शादी कराई थी, पतोहू बड़ी ही सुभग और सुशील मिली थी। घर की पूरी प्रबंधिका बनकर भगत को बहुत कुछ दुनियादारी से निवृत्त कर दिया था उसने। उनका बेटा बीमार है, इसकी खबर रखने की लोगों को कहाँ फुरसत ! किन्तु मौत तो अपनी ओर सबका ध्यान खींचकर ही रहती है।
   1. बालगोबिन भगत के अनुसार कैसे लोग निगरानी और मुहब्बत के ज़्यादा हकदार होते हैं?
   2. बीमारी और मृत्यु की ख़बर में क्या अन्तर देखा जाता है?
   3. बालगोबिन भगत की संगीत साधना का उत्कर्ष किस दिन देखा गया?
2. लड़के के देहान्त के बाद बालगोबिन भगत ने पतोहू को कि बात के लिये बाध्य किया? उनका यह व्यवहार उनके किस प्रकार के विचार का प्रमाण है?
3. भादों की अंधेरी रात्रि में भी बालगोबिन भगत की संगीत साधना किस प्रकार उन्हें तथा अन्य लोगों को प्रभावित करती थी?
4. श्राद्ध की अवधि पूरी होते ही पतोहू को भाई के साथ भेजने का निर्णय इतना शीघ्र लेने का क्या कारण हो सकता था? बालगोबिन भगत पाठ के आधार पर बताइए।
5. हर वर्ष गंगा स्नान जाते समय भगत के मन में क्या विचार होते थे?
6. गर्मियों की उमस में भगत का आँगन शीतलता प्रदान करता था। कैसे?